
	Verdigrunnlag:
Samhold – Kvalitet – Idrettsglede
Sportsånd – Konkurranseånd



Ski Svømmeklubb (klubben) ble stiftet 14.10.1965 og er medlem i Norges Idrettsforbund (NIF) og Norges Svømmeforbund (NSF). Klubben drifter 2 svømmehaller gjennom dugnadsvirksomhet, noe som medfører meget god tilgang på bassengtid. I tillegg har klubben et solid og engasjert styre, en veldrevet foreldreforening, samt god og ordnet økonomi.

Ski Svømmeklubb tilbyr svømmeopplæring etter NSF’s metodikk og pedagogikk, og arrangerer tre kursrunder á 10-12 uker for barn fra 4 år og oppover på Ski bad og Finstadtunet, hvert år.

I tillegg tilbys grunnkurs og videregående kurs for voksne, samt intensive svømmekurs for barn før sommerferien i samarbeid med Gjensidigestiftelsen. 
For mer informasjon om Ski Svømmeklubb, se: www.skisk.no

Svømmeskolen er i vekst og vi søker nå etter flere svømmeskoleinstruktør, i engasjementsstilling.

Vi søker deg med erfaring fra svømmekursvirksomhet eller annet tilsvarende arbeid, eller som ønsker å gå inn i en instruktørrolle i vår svømmeskole. Du kan være både under eller over 18 år, og vil kunne få dekket svømmeinstruktørutdanning av klubben dersom du ikke har slik utdanning fra før.

Arbeidet er timebasert, med svømmeskole på Finstadtunet i Ski og på Ski bad, foreløpig på tirsdager og onsdager. 

Arbeidsoppgavene:
· Ta imot og følge opp kursdeltakerne
· Instruere deltakere i vannet på en kvalitativ og profesjonell måte
· Skape trygghet og trivsel og påse at sikkerheten ivaretas
· Være med å videreutvikle, planlegge og organisere kursvirksomheten i samarbeid med svømmeskoleansvarlig

Du vil rapportere til svømmeskoleansvarlig.

Av personlige egenskaper ønsker vi at du:
· Er utadvendt og trives med å omgås mennesker
· Har evnen til å motivere og trives med å aktivisere barn og voksne
· Er ansvarsfull, strukturert og kan jobbe både i team og selvstendig 
· Har godt humør og gode samarbeidsevner
· [bookmark: _GoBack]Behersker norsk muntlig godt og har gode kommunikasjonsevner

Vi tilbyr:
· En godt etablert svømmeklubb som er i utvikling
· Et hyggelig og positivt arbeidsmiljø
· Lønn etter avtale

Ved ansettelse kreves politiattest og gyldig livredningsprøve. Livredningsprøven må fornyes årlig, og dekkes av klubben.

Høres dette spennende ut og du kunne tenke deg å bli en del av vår klubb, vil vi gjerne at du sender en søknad m/CV snarest til ski_sk@live.com. 

For nærmere informasjon om stillingen kontakt svømmeskoleansvarlig Rune Gran, mobil: 916 23 388,  etter ordinær arbeidstid.



Vi starter med å fortelle litt om Ski Svømmeklubb og svømmeklubben, før vi overlater ordet til kandidaten.

HUSK Å SE PÅ CV’n

Forslag til spørsmål:

· Fortell litt om deg selv (arbeidserfaring og utdanning)


· Hvordan vil du beskrive deg som person? 


· Hvordan vil tidligere kursdeltakere beskrive deg? 


· Dersom du har hovedansvaret for et kurs - hvordan er det du planlegger og gjennomfører en kurs-time? 


· Hvordan jobber du mot en viktig tidsfrist? Eksempelvis oppstart av ny kursrunde, og forsikrer deg at du holder fristen? Få tak i konkrete eksempler. 


· Hva gjør du det for at deltakerne skal oppleve trygghet og trivsel, og ikke minst mestring under en kursene (be om eksempler på konkrete handlinger)? 


· Hvordan håndterer du eventuelle mindre gode tilbakemeldinger på kurs du har holdt? 


· Hva er det som gjør at du trives/vil trives i en rolle som instruktør?


· Hva kan du tilføre svømmeklubben når det gjelder din kompetanse?


· Hva tenker du om denne jobben?


· Har du noen spørsmål du ønsker å stille oss?

